Augusto Pinochet
Augusto José Ramón Pinochet Ugarte (25. november 1915 Valparaíso – 10. detsember 2006 Santiago) oli Tšiili sõjaväelane (kindral) ning riigijuht aastatel 1973–1974 ja president aastatel 1974–1990. Ta lõpetas Santiagos sõjakooli ja 1951 kindralstaabiakadeemia. Ta oli ka Tšiili ja Ecuadori sõjaväeakadeemia õppejõud, 1956–1958 Tšiili saatkonna sõjaväeatašee Ameerika Ühendriikides. 1971–1972 Santiago garnisoni juhataja, 1972–1973 maaväe staabiülem. Ta on kirjutanud ka geograafia- ja poliitikateoseid.